**"Аса DAMU" және «Амангелді газ өңдеу»**

**жауапкершілігі шектеулі серіктестіктерінде**

5.02.2019. Қазақстан Республикасы Парламенті Мәжілісінің депутаттары С.Ахметов пен Ф.Қаратаев жұмыс сапарымен Жамбыл облысына барып, сапар барасында "Аса DAMU" жауапкершілігі шектеулі серіктестігінің жұмысымен танысты.

Жамбыл ауданының Еңбек ауылында орналасқан серіктестік Жамбыл облысының перспективалық инвестициялық жобаларының бірі. Мемлекет тарапынан қаржыландыру мен қолдау компанияға өнімділікті арттыруға, өнім ассортиментін кеңейтуге және жаңа жұмыс орындарын ашуға мүмкіндік берді. Бүгінгі күні компания жақын маңдағы ауылдық жерлердің тұрғындарына 70-ке жуық жұмыс орнын ашып берді, компанияның қуаттылығы өңірді сапалы, жақсы өніммен қамтамасыз етуге мүмкіндік береді.

Сонымен бірге, депутаттар аудан орталығындағы «Амангелді газ өңдеу» зауыты ЖШС-нде болып, мекеменің жұмысымен танысса, аудан орталығындағы «Жастар ресурстық» орталығында аудан жастарымен кездесті.